वाराणसी । शहर के सनबीम स्कूल के वरुणा ब्रांच में 12वीं के छात्र प्रशांत पाण्डेय ने कैम्पस में ही बनी हॉस्टल की छत से कूदकर कथितरूप से आत्महत्या कर ली। स्कूल प्रबंधन कथित आत्महत्या का कारण पढ़ाई के दौरान महिला टीचर से विवाद बता रहा है। हालांकि आत्महत्या के सही कारणों का अभी तक पता नहीं चल सका है। घटना के बाद स्कूल में हड़कंप मच गया है। मौके पर पहुंची पुलिस सबूतों को इकट्ठा कर जांच में जुट गयी है उधर, छात्र की मौत के बाद परिजनों का रो-रो कर बुरा हाल है।